Richard E. Grant Sertai Barisan Pelakon ‘LOKI’
Bekas bintang filem Can You Ever Forgive Me? dan Star Wars: The Rise of Skywalker, Richard E. Grant dilaporkan bakal menyertai barisan pelakon siri Disney+ Marvel Loki, lapor The Wrap. Bagaimanapun, watak yang akan dibawa oleh aktor tersebut masih lagi tidak diketahui. Star Wars: The Rise of Skywalker,  Grant akan menyertai Tom Hiddleston yang meneruskan wataknya sebagai Loki serta Sophie Di Martino, Owen Wilson dan Gugu Mbatha-Raw. Di Martino dikhabarkan akan membawa watak sebagai Lady Loki. Siri Loki akan membawa penonton meneroka penggembaraan God of Mischief itu selepas dia berjaya mencuri Tesseract dalam filem Avengers: Endgame. Setakat ini plot utama siri masih lagi tersimpan rapi, tetapi menurut Hiddleston, karakternya akan menggunakan Tesseract untuk mencetuskan lebih banyak huru-hara. Penulis Rick and Morty, Michael Waldron dipertanggungjawabkan untuk menulis skrip siri Loki, manakala Kate Herron dilaporkan akan bertindak sebagai pengarah. Loki dijangka akan bersiaran di laman penstriman Disney+ pada penghujung musim bunga 2021.